বৈঠক শেষে হেলালুদ্দীন আহমদ সাংবাদিকদের বলেন, ইউরোপীয় ইউনিয়নের প্রতিনিধিদলের সঙ্গে বৈঠকে সিইসি কে এম নুরুল হুদা জানিয়েছেন, নভেম্বরের প্রথম সপ্তাহে সংসদ নির্বাচনের তফসিল ঘোষণা করা হবে। অন্যদিকে আগামী জাতীয় সংসদ নির্বাচন যাতে অংশগ্রহণমূলক, গ্রহণযোগ্য, অবাধ ও মুক্তভাবে অনুষ্ঠিত হয় সে ব্যাপারে প্রতিনিধিদল ইসির কাছে আহ্বান জানিয়েছে। নির্বাচন কমিশন তাদের আশ্বস্ত করেছে যে আইনের মধ্যে থেকে নির্বাচন কমিশনের যতটুকু ক্ষমতা রয়েছে, সব ক্ষমতা প্রয়োগ করে গ্রহণযোগ্য নির্বাচন জাতিকে উপহার দেবে। তিনি বলেন, প্রতিনিধিদল ইভিএম কিভাবে ব্যবহার করা হবে তা জানতে চেয়েছে। কমিশন জানিয়েছে যে সব স্থানীয় নির্বাচনে স্বল্প পরিসরে ব্যবহার করা হয়েছে। যদি আইনে অনুমতি দেয়, তবে জাতীয় সংসদ নির্বাচনে স্বল্প পরিসরে ইভিএম ব্যবহার করা হবে। তবে তা কমিশনের সিদ্ধান্ত সাপেক্ষে।